wickkiey/tamil-wikipedia-chunked huggingface dataset:
# தெனாலி (தமிழ்த் திரைப்படம்)

## கதை

தெனாலி சோமன் ஒரு இலங்கை தமிழர், அவர் இலங்கை உள்நாட்டுப் போரில் ஏற்பட்ட அதிர்ச்சியால் ஏற்பட்ட பல பயங்களால் மனநல சிகிச்சைக்காக சென்னைக்கு வந்துள்ளார். தெனாலிக்கு சிகிச்சையளிக்கும் டாக்டர்களான பஞ்சபூதம் மற்றும் அவரது உதவியாளர் ஆகியோர் இளைய மருத்துவர் கைலாஷ் அனைத்து ஊடகங்களின் கவனத்தையும் பெறுவதில் பொறாமைப்படுகிறார்கள். தெனாலியை குணப்படுத்துவதில் அவர் தோல்வி அடைவார் என்று நம்பி அவர்கள் தெனாலியை அவரிடம் அனுப்புகிறார்கள். கைலாஷ் தனது மனைவி ஜலஜா மற்றும் அவரது இரண்டு குழந்தைகளான அர்ஜுன் மற்றும் ஐஸ்வர்யா ஆகியோருடன் விடுமுறையில் கொடைக்கானலில் உள்ள தனது வீட்டிற்கு செல்கிறார். கைலாஷ் தெனாலியிடம் விடுமுறைக்கு பிறகு தனது சிகிச்சை தொடங்குவதற்கு காத்திருக்கச் சொல்கிறார், ஆனால் பஞ்சபூதம் தெனாலியை விடுமுறையிலேயே கைலாஷைச் சந்திக்கச் செல்லுமாறு கேட்கிறார்.  
தெனாலி கைலாஷின் கொடைக்கானல் வீட்டை அடைகிறார். அங்கு கைலாஷின் தங்கை ஜானகி என்பவரை அவர் காதலிக்கிறார், இது அவர்களால் கடுமையாக எதிர்க்கப்படுகிறது. முழு படமும் தெனாலியின் செயல்களால் கைலாஷ் எப்படி வெறித்தனமாகப் போகிறான் என்பது பற்றியும், அவனது மனைவிக்கு தெனாலியுடன் ஒரு உறவு இருக்கிறதா என்று கைலாஷ் சந்தேகிக்கிறதையும் காட்டுகிறது. அவர் தெனாலியை வெடிகுண்டுடன் ஒரு மரத்தில் கட்டி தெனாலியை கொல்ல முயற்சிக்கிறார். தெனாலி, அதை அவரது அச்சத்திலிருந்து விடுபட மட்டுமே பயன்படுத்தப்படும் ஒரு போலி வெடிகுண்டு என்று நினைத்து அதை அகற்றி கைலாஷின் வீட்டில் வைக்கிறார். அது அங்கு வெடிக்கிறது. இதைப் பார்த்த கைலாஷ் ஒரு பக்கவாத தாக்குதலுக்கு உள்ளாகிறார். தெனாலி பின்னர் ஜானகியை மணக்கிறார்.  
தெனாலி, கைலாஷ் மற்றும் குடும்பத்தினர் ஒரு சுற்றுலாவிற்குச் செல்லும்போது, தெனாலி நீண்டகாலமாக இழந்த தன் மனைவியை அங்கு பார்த்து அவருடன் மீண்டும் இணைகிறார். அதனால் கோபமடைந்த கைலாஷ் தனது சக்கர நாற்காலியில் இருந்து ஏழுந்து, ஜானகியின் வாழ்க்கையை அழித்ததற்காக தெனாலியை துன்புறுத்துகிறார். ஆனால் அந்த அதிர்ச்சியின் மூலம் கைலாஷின் பக்கவாதத்தை குணப்படுத்த தெனாலி போட்ட நாடகம் என்பதை விரைவில் உணர்ந்தார்.
# தெனாலி (தமிழ்த் திரைப்படம்)

## நடிகர்கள்

- கமல்ஹாசன் - தெனாலி சோமன்
- ஜெயராம் - டாக்டர். கைலாஷ்
- ஜோதிகா - ஜானகி
- தேவயானி - ஜலஜா
- டெல்லி கணேஷ் - டாக்டர். பஞ்சபூதம்
- ரமேஷ் கண்ணா - பஞ்சபூதத்தின் உதவியாளர்
- சார்லி - 'கைடு' கந்தசாமி
- மதன் பாப் - 'டைமண்ட்' பாபு
- 'மாஸ்டர்' சுராஜ் - அர்ஜுன், கைலாஷின் மகன்
- 'பேபி' டாஜ் நிஷா - ஐஸ்வர்யா, கைலாஷின் மகள்
- சி. ஆர். விஜயகுமாரி - சிறப்புத் தோற்றம் , (மனநோயாளி)
- மீனா - சிறப்புத் தோற்றம்
- பி. எச். அப்துல் ஹமீட் - சிறப்புத் தோற்றம்
- கே. எஸ். ரவிக்குமார் - சிறப்புத் தோற்றம்
# தெனாலி (தமிழ்த் திரைப்படம்)

## தயாரிப்பு

ஆங்கில நாளிதழ் ஒன்றுக்கு பேட்டி அளித்த கே. எஸ். ரவிக்குமார் பின்வருமாறு கூறியுள்ளார். "மருதநாயகம் திரைப்படம் நிறுத்தப்பட்ட நிலையில் கமல்ஹாசன் தனக்கு ஓராண்டு காலம் தற்போது உள்ளது, அதில் இரண்டு திரைப்படங்கள் நடிக்கலாம் ஒரு படத்தை நான் இயக்குகிறேன் அடுத்த படத்தை நீங்கள் இயக்குவீர்களா என்று வினவினார். அதற்கு சம்மதம் தெரிவிக்க கமல் ஹே ராம் திரைப்படத்தை முடித்துவிட்டு தெனாலி திரைப்படத்துக்கு ஆயத்தமானார். தெனாலி படத்தில் இயக்குநராக மட்டுமல்லாமல் தயாரிப்பாளராகவும் ஆனேன்", எனக் கூறியுள்ளார்.  
இந்த படத்துக்கு தெனாலி என்ற பெயரை ரஜினிதான் பரிந்துரைத்தார், எனத் தெரிவித்துள்ள கே. எஸ். ரவிக்குமார் மேலும் இப்படம் அமேரிக்க திரைப்படமான வாட் எபௌட் பாப்? என்ற படத்தின் பாதிப்பில் உருவாக்கனேன். ஆனால் ஒரு காட்சியை கூட அப்படத்திலிருந்து நகல் எடுக்கவில்லை. ஒரு வரிக் கதைக்கு 10 திரைக்கதைகளை உருவாக்கினோம், அந்த ஆங்கில படம் வெற்றி பெறவில்லை ஆனால் தெனாலி மிகப்பெரிய வெற்றி பெற்றது, என பேட்டியளித்துள்ளார்.
# தெனாலி (தமிழ்த் திரைப்படம்)

## பாடல்கள்

ஏ. ஆர். ரகுமான் திரைப்பட பாடலுக்கு இசை அமைத்துள்ளார். புதுமுக பாடலாசிரியராக சிலர் இப்படத்தில் அறிமுகமானார்கள்.  
| 1 | "அத்தினி சித்தினி" | ஹரிஹரன், சித்ரா ஐயர், கமல்ஹாசன் | அறிவுமதி | 5:32 |  |
| --- | --- | --- | --- | --- | --- |
| 2 | "சுவாசமே சுவாசமே" | எஸ். பி. பாலசுப்பிரமணியம், சாதனா சர்கம் | பா. விஜய் | 5:42 |  |
| 3 | "இஞ்சிருங்கோ இஞ்சிருங்கோ" | கமல்ஹாசன், கே. எஸ். சித்ரா | தாமரை | 6:16 |  |
| 4 | "போர்கலம் அங்கே" | ஸ்ரீநிவாஸ், கோபிகா பூர்ணிமா | பிறைசூடன் | 6:32 |  |
| 5 | "ஆலங்கட்டி மழை" | கமல்ஹாசன், ஸ்ரீநிவாஸ், சுஜாதா மோகன், 'பேபி' சிலோனா ராத், 'பேபி' சரண்யா ஸ்ரீநிவாஸ் | கலைகுமார் | 5:24 |  |
| 6 | "தெனாலி" | சங்கர் மகாதேவன், கிளிண்டன் சிரெஜோ | இளையகம்பன் | 6:10 | } |
# தெனாலி (தமிழ்த் திரைப்படம்)

## வெளியீடு

தெனாலி திரைப்படம் 26 அக்டோபர் 2000, தீபாவளி பண்டிகை அன்று வெளியானது. இத்திரைப்படம் 175 நாட்கள் மேல் திரையரங்குகளில் ஓடி மிகப்பெரிய வெற்றி பெற்றது. தொலைக்காட்சி ஒளிப்பரப்பு உரிமையை ராஜ் டிவி பெற்றுள்ளது.  
இத்திரைப்படம் தெலுங்கு மொழியில் தெனாலி எனும் பெயரிலேயே வெளியானது. தெலுங்கில் எஸ். பி. பாலசுப்பிரமணியம் இப்படத்தின் உரிமையை வாங்கி வெளியிட்டார்.
# தெனாலி (தமிழ்த் திரைப்படம்)

## விருதுகள்

**தமிழக அரசு திரைப்பட விருதுகள்**
- சிறந்த பாடலாசிரியர் - தாமரை
- சிறந்த கலை இயக்குநர் - மணிராஜ்
- சிறப்பு பரிசு - ஜெயராம்
# தெனாலி (தமிழ்த் திரைப்படம்)

## துணுக்குகள்

- இலங்கை வானொலி அறிவிப்பாளர் பி. எச். அப்துல் ஹமீட் ஒரு கெளரவப் பாத்திரத்தில் தோன்றியிருக்கிறார்.
# உதிரிப்பூக்கள்

**உதிரிப்பூக்கள்** (*Uthiripookkal*) 1979 ஆம் ஆண்டு வெளிவந்த தமிழ்த் திரைப்படமாகும். ஜெ. மகேந்திரன் இயக்கத்தில் வெளிவந்த இத்திரைப்படத்தில் சரத்பாபு, அஷ்வினி மற்றும் பலரும் நடித்திருந்தனர். இப்படம் புதுமைப்பித்தன் எழுதிய *சிற்றன்னை* என்ற சிறுகதையை மூலமாக வைத்து எடுக்கப்பட்டது.
# உதிரிப்பூக்கள்

## வரவேற்பு

2019இல் இப்படம் வெளியான 40 வருடங்களைக் குறித்து மீள்விமர்சனம் செய்யும் பொழுது "அத்திப்பூத்தது போல், எப்போதாவது ஒரு படம் வந்து, அப்படியே உலுக்கியெடுத்துவிடும். ஒட்டுமொத்த தமிழ் சினிமா உலகம் அந்தப்படத்தைக் கொண்டாடித் தீர்க்கும். ரசிகர்கள், சிலாகித்து சிலிர்ப்பார்கள். படம் ரிலீசாகி, நூறு நாள் கடந்து ஓடி, அடுத்த படம் வரும் வரைக்கும் பரவலாகப் பேசுவார்கள். பிறகு அந்தப் படத்தை மறந்தேவிடுவார்கள். அல்லது படம் பற்றி எப்போதாவது பேசுவார்கள். ஆனால் இன்றைக்கும் ஒரு படத்தைப் பற்றி, வியந்து, நெகிழ்ந்து, நெக்குருகி, கனத்த இதயத்துடன் பேசிக்கொண்டே இருக்கிறார்கள் என்றால், அது அநேகமாக ஒரேயொரு படமாகத்தான் இருக்கும் .அது... ‘உதிரிப்பூக்கள்’" என்று எழுதினர். 1979இல் விமர்சனம் எழுதிய ஆனந்த விகடன் வார இதழ் "காலம் கனிந்து இருக்கிறது மகேந்திர வர்மரே உங்கள் சாம்ராஜ்யத்தை மேலும் விரிவு படுத்துங்கள்" என்று முடித்திருந்தனர். அந்த விமர்சனத்தில் 60/100 மதிப்பெண்கள் வழங்கப்பட்டது. இப்படம் ஆனந்த விகடன் விமர்சன குழுவால் அதிகமான மதிப்பெண்கள் பெற்ற ஒரு படமாக திகழ்ந்தது.
# டிக் டிக் டிக்

***டிக் டிக் டிக்*** (*Tik Tik Tik*), 1981 ஆம் ஆண்டு வெளிவந்த குற்றப்புனைவுத் தமிழ்த் திரைப்படமாகும். பாரதிராஜா இயக்கத்தில் வெளிவந்த இத்திரைப்படத்தில் கமல்ஹாசன், மாதவி, ராதா மற்றும் பலர் நடித்திருந்தனர்.  
இந்தியில் இப்படம் இயக்குநர் ஐ. வி. சசி இயக்கத்தில் 'கரிசுமா' என்ற பெயரில் 1984 ஆண்டு மீண்டும் உருவாக்கப்பட்டு வெளிவந்தது. அத்திரைபடத்தில் கமல் ரீனா ராய், தீனா அம்பானி நடித்தனர்.
# டிக் டிக் டிக்

## நடிகர்கள்

- கமல்ஹாசன் - திலீப்
- மாதவி - சாரதா
- ராதா - ராதா
- ஸ்வப்ணா - ஸ்வப்ணா
- தியாகராஜன் - விக்டர்
- சாமசுந்தர் எல். அஸ்ராணி - ஓபராய்
- தேங்காய் சீனிவாசன் - லட்சுமி நாராயணன்
- வி. கே. ராமசாமி - சாரதாவின் தந்தை
- நிஷா நூர் - நிஷா
- மனோபாலா
- ஒய். ஜி. பார்த்தசாரதி
- சரிகா - மிஸ்.இந்தியா செர்லெ (சிறப்புத் தோற்றம் )
# டிக் டிக் டிக்

## பாடல்கள்

இத்திரைப்படத்திற்கு இளையராஜா இசையமைத்திருந்தார். பாடல் வரிகளை கண்ணதாசன், வைரமுத்து ஆகியோர் எழுதியிருந்தனர். "இது ஒரு நிலாக்காலம்", "பூ மலர்ந்திட" ஆகிய பாடல்களை வைரமுத்து எழுதினார். "பூ மலர்ந்திட" என்ற பாடல் கரகரப்பிரியா இராகத்தில் அமைந்தது.  
| **எண்.** | **பாடல்** | **பாடகர்(கள்) ** |  |
| --- | --- | --- | --- |
| 1 | "இது ஒரு நிலாக் காலம்" | எஸ். ஜானகி |  |
| 2 | "நேற்று இந்த நேரம்" | லதா ரஜினிகாந்த் |  |
| 3 | "பூ மலர்ந்திட" | கே. ஜே. யேசுதாஸ், ஜென்சி அந்தோனி | } |
# மனோகரா (திரைப்படம்)

**மனோகரா** 1954 ஆம் ஆண்டு வெளிவந்த தமிழ்த் திரைப்படமாகும். இப்படத்தின் கதையானது பம்மல் சம்பந்த முதலியார் எழுதிய நாடகமான *மனோகரா*வை அடிப்படையாக கொண்டது. இந்தக் கதைக்கு மு. கருணாநிதி திரைக்கதை வசனம் எழுதினார். எல். வி. பிரசாத் இயக்கத்தில் வெளிவந்த இத்திரைப்படத்தில் சிவாஜி கணேசன், டி. ஆர். ராஜகுமாரி மற்றும் பலரும் நடித்திருந்தனர். ஒரு கட்டுரையில், 'பராசக்தி'(1952) படத்திற்கு முன்பாகவே 'மனோகரா' படத்தின் தயாாிப்புப் பணிகள் தொடங்கி விட்டதாக கருணாநிதி குறிப்பிட்டுள்ளாா்.
# அந்த நாள்

**அந்த நாள்** 1954 ஆம் ஆண்டு வெளிவந்த தமிழ்த் திரைப்படமாகும். சுந்தரம் பாலச்சந்தர் இயக்கத்தில் வெளிவந்த இத்திரைப்படத்தில் சிவாஜி கணேசன் மற்றும் பலர் நடித்திருந்தனர். இது தமிழில் பாடல்கள் இல்லாமல் வெளிவந்த முதல் படம். இத்திரைப்படம் அகிர குரோசவாவின் "ரசோமன்" என்னும் திரைப்படத்தின் திரைக்கதையை தழுவி எடுக்கப்பட்டது. ஜாவர் சீதாராமன் திரைக்கதையையும் எழுதி துப்பறியும் அதிகாரியாகவும் நடித்துள்ளார். பண்டரிபாயும் முக்கிய பாத்திரத்தில் நடித்துள்ளார்.
# அந்த நாள்

## கதை

இப்படக்கதை பூட்டிய அறை மர்மப்புனைவு ஆகும். இப்படத்தில் சிவாஜி கணேசனின் பாத்திரம் கதையின் துவக்கத்தில் கொலை செய்யப்படுகிறது. கொன்றவர்கள் என சந்தேகப்படக்கூடியவர்கள் அவரது மனைவி, நண்பர்கள் மற்றும் அக்கம் பக்கத்தினர். இவர்களுள் யார் கொலைகாரர் என்று துப்பறிவாளர் கண்டுபிடிப்பது தான் படத்தின் கதை. இத்திரைப்படத்திற்கு முதலில் ஒரு நாள் என்று தலைப்பு இருந்தது. ஏவிஎம் அவர்களுக்கு அத்தலைப்பு பிடிக்காததால் பின்னர் *அந்த நாள்* என்று படத் தலைப்பு மாற்றப்பட்டது.
# முதல் தேதி

**முதல் தேதி** 1955 ஆம் ஆண்டு வெளிவந்த தமிழ்த் திரைப்படமாகும். ப. நீலகண்டன் இயக்கத்தில் வெளிவந்த இத்திரைப்படத்தில் சிவாஜி கணேசன், அஞ்சலி தேவி மற்றும் பலரும் நடித்திருந்தனர்.  
வறுமையான ஒரு குடும்பத்தின் தலைவன், ஒவ்வொரு மாதமும் தனது குடும்பத்தை நடத்த எதிர்கொள்ளும் இன்னல்களை விளக்கும் படம். படத்தில் முக்கிய அம்சமாக என். எஸ். கிருஷ்ணனின் நகைச்சுவை இருந்தது.  
- Muthal Thethi (1955), ராண்டார் கை, தி இந்து, செப்டம்பர் 12, 2015
# மரகதம் (திரைப்படம்)

**மரகதம்** (*Maragatham*) என்பது 1959 ஆம் ஆண்டு வெளிவந்த இந்திய தமிழ் குற்றவியல் பரபரப்பூட்டும் திரைப்படமாகும். இதை எஸ். எம். ஸ்ரீ ராமுலு நாயுடுவின் தயாரித்து, இணைந்து எழுதி இயக்கிய படமாகும். வெளிவந்த இதன் கதை டி. எஸ். துரைசாமியின் *கருங்குயில் குன்றத்துக் கொலை* என்ற புதினத்தின் தழுவலாகும். இத்திரைப்படத்தில் சிவாஜி கணேசன், பத்மினி, டி. எஸ். பாலையா, ஜே. பி. சந்திரபாபு, மற்றும் பலரும் நடித்திருந்தனர். இது 21 ஆகத்து 1959 அன்று வெளியானது.
# மரகதம் (திரைப்படம்)

## கதை

கருங்குயில் குன்றத்து ஜமீன்தார் மருமமான முறையில் கொல்லப்படுகிறார். கொலைப் பழி ஜமீனின் தம்பி, மார மார்த்தாண்டன் (சுந்தரம் பாலச்சந்தர்) மீது விழுகிறது. அவர் தன் மனைவி கற்பகவள்ளியை (சந்தியா) விட்டுவிட்டு, மகள் மரகதத்துடன் (பத்மினி) இலங்கைக்குத் தப்பிச் சென்று, அங்கு வாழ்ந்து வருகிறார். இலங்கையில் கொள்ளையர்களால் கடத்தப்படும் கருங்குயில் குன்றத்து இளைய ஜமீன் வரேந்திரனை (சிவாஜி கணேசன்) மீட்கிறார் மரகதம். அவர் சகோதரி மகள் என்பது தெரியாமலேயே வரேந்திரனுக்கு காதல் ஏற்படுகிறது. பிறகு உண்மை தெரியவருகிறது. இதன் பிறகு ஜமீனைக் கொன்ற கொலையாளியை கண்டறிய வேலைக்காரனாக மாறுவேடம் போடுகிறார் வரேந்திரன். கொலையாளியை கண்டுபிடிப்பதே கதையின் முடிவாகும்.
# மரகதம் (திரைப்படம்)

## நடிப்பு

;நடிகர்கள்
- வரேந்திரனாக சிவாஜி கணேசன்
- டி. எஸ். பாலையா
- குண்டனாக சந்திரபாபு
- மரணமார்த்தாண்ட ஜமீன்தார் ஆனந்தராக எஸ். பாலச்சந்தர்
- டி. எஸ். துரைராஜ்
- ஓ. ஏ. கே. தேவர்
- நாராயணப் பிள்ளை
- சந்தானம்
- கண்ணையா
- பக்கிரிசாமி
- நடராசன்  
;நடிகைகள்
- மரகதம், அலமுவாக பத்மினி
- கற்பகவள்ளியாக சந்தியா
- ஞானம்
- முத்துலட்சுமி
- லட்சுமிபிரபா
- லட்சுமி ராச்சியம்
- சரஸ்வதி
# மரகதம் (திரைப்படம்)

## தயாரிப்பு

மரகதம் படத்தை எஸ். எம். ஸ்ரீ ராமுலு நாயுடு இயக்கினார், அவர் அதை பட்சிராஜா ஸ்டுடியோஸ் பதாகையின் கீழ் தயாரித்தார்., படத்தொகுப்பை மேற்கொண்டார்.  
இந்தப் படத்தில் இடம்பெற்ற *குங்குமப் பூவே கொஞ்சும்புறாவே* பாடல் வரவேற்பைப் பெற்றது. இந்நிலையில் இந்த பாடல் குறித்து சர்ச்சை எழுந்தது. சபாஷ் மீனா படத்திற்காக டி. ஜி. லிங்கப்பா இந்த பாடலுக்கு மெட்டு அமைத்ததாக கூறப்படுகிறது. ஆனால், சில காரணங்களால் அந்தப் படத்தின் பாடலைப் பாட சந்திரபாபு மறுத்துவிட்டார். பின்னர் அவர் இந்த மெட்டை சுப்பையா நாயுடுவிடம் கொடுத்து இந்தப் படத்தில் சேர்த்ததாகச் சொல்கிறார்கள்.  
| எண் | பாடல் | பாடகர் | வரிகள் | நீளம் |
| --- | --- | --- | --- | --- |
| 1 | "குங்குமப் பூவே கொஞ்சும்புறாவே" | ஜே. பி. சந்திரபாபு, கே. ஜமுனா ராணி | கு. மா. பாலசுப்பிரமணியம் | 03.27 |
| 2 | "ஆடினால் நடனம் ஆடினால்" | ராதா ஜெயலட்சுமி | ரா. பாலு | 03.12 |
| 3 | "கண்ணுக்குள்ள உன்னைப் பாரு" | டி. எம். சௌந்தரராஜன், ராதா ஜெயலட்சுமி | ரா. பாலு | 03.32 |
| 4 | "காவிரி பாயும்" | டி. எம். சௌந்தரராஜன் | ரா. பாலு | 03.27 |
| 5 | "மாலை மயங்குகிற நேரம்" | ராதா ஜெயலட்சுமி | சுத்தானந்த பாரதியார் | 04.08 |
| 6 | "பன்னகை தவழும் மதி முகமோ" | டி. எம். சௌந்தரராஜன், ராதா ஜெயலட்சுமி | பாபநாசம் சிவன் | 03.54 |
| 7 | "பச்சைக் கிளி போல" | பி. லீலா, கே. ஜமுனா ராணி | } |  |
# மரகதம் (திரைப்படம்)

## வெளியீடு

மரகதம் 21 ஆகத்து 1959 அன்று வெளியாகி,
# பாசமலர்

**பாசமலர்** 1961 ஆம் ஆண்டு வெளிவந்த தமிழ்த் திரைப்படமாகும். ஏ. பீம்சிங் இயக்கத்தில் வெளிவந்த இத்திரைப்படத்தில் சிவாஜி கணேசன், சாவித்திரி மற்றும் பலர் நடித்திருந்தனர். அண்ணன்-தங்கை பாசத்தை மையமாகக் கொண்ட இத்திரைப்படம் இன்றளவிலும் இவ்வுறவிற்கு ஒரு மேற்கோளாகப் பொதுவழக்கில் பயன்படுகிறது.
# பாசமலர்

## வகை

நாடகப்படம்
# கள்வனின் காதலி (1955 திரைப்படம்)

**கள்வனின் காதலி** 1955 ஆம் ஆண்டு வெளிவந்த தமிழ்த் திரைப்படமாகும். வி. எஸ். ராகவன் இயக்கத்தில் வெளிவந்த இத்திரைப்படத்தில் சிவாஜி கணேசனும் பானுமதியும் முக்கிய வேடமேற்று நடித்தனர். இவர்களோடு டி. ஆர். ராமச்சந்திரன், கே. சாரங்கபாணி, டி. எஸ். துரைராஜ், குசலகுமாரி, எஸ். ஆர். ஜானகி, டி. பாலசுப்ரமணியம், கே. ஆர். செல்லம் ஆகியோரும் இப்படத்தில் நடித்தனர். தமிழில் புகழ் பெற்ற நாவலாசிரியரான கல்கி கிருஷ்ணமூர்த்தி, 1937 ஆம் ஆண்டு முதல் ஆனந்த விகடன் வார இதழில் தொடராக எழுதிய கள்வனின் காதலி என்னும் சமூகப் புதினம் அதே பெயரில் திரைப்படமாக எடுக்கப்பட்டது.
# கள்வனின் காதலி (1955 திரைப்படம்)

## கதைச் சுருக்கம்

கணக்கப்பிள்ளை முத்தையா (சிவாஜி கணேசன்) ஒரு அப்பாவி. தன் தங்கையின் நல் வாழ்வுக்காக தன்னையே வருத்திக் கொள்கிறான். ஆனால் கொடியவர்களால் அவனது தங்கை பாழ்படும் போது சகிக்க முடியாமல் முரடனாகிறான். நடுவில் அவனுக்கு இருக்கும் ஒரே உதவி அவனது காதலி கல்யாணி (பானுமதி). தொடர்ந்து வரும் சோதனைகளால் பொலிசாரால் தேடப்படும் அளவில் முத்தையன் கள்வனாகிறான். கடைசியில் அவன் பொலிசாரால் சுடப்பட்டு இறக்கிறான்.
# கள்வனின் காதலி (1955 திரைப்படம்)

## பாடல்கள்

இப்படத்தில் நான்கு பாடல்கள் இடம்பெற்றிருந்தன. இவற்றுள் கண்டசாலாவும் பானுமதியும் பாடிய 'வெயிற்கேற்ற நிழலுண்டு வீசும் தென்றல் காற்றுண்டு' என்னும் பாடல் பாரசீக மொழியில் உமர் கய்யாம் எழுதிய பாடலொன்றத் தழுவி தேசிக விநாயகம் பிள்ளை தமிழில் எழுதிய பாடலாகும்.
# தெனாலி ராமன் (1956 திரைப்படம்)

***தெனாலி ராமன்*** 1956 ஆம் ஆண்டு வெளிவந்த தமிழ்த் திரைப்படமாகும். பி. எஸ். இரங்கா இயக்கத்தில் வெளிவந்த இத்திரைப்படத்தில் சிவாஜி கணேசன், என். டி. ராமராவ், ஜமுனா, சித்தூர் வி. நாகையா, பானுமதி ராமகிருஷ்ணா மற்றும் பலரும் நடித்திருந்தனர்.  
14ஆம் நூற்றாண்டைச் சேர்ந்த விகடகவி தெனாலி ராமனின் கதையை, அதே பெயரில் எடுத்துள்ளனர். தெனாலிராமன் கிருஷ்ண தேவராயனின் அமைச்சரவையில் அஷ்டதிக்கஜங்கள் எனப்படும் அமைச்சரவைக் குழுவில் ஒருவராக இருந்தார். விசயநகர பேரரசின் மன்னரான கிருஷ்ணதேவராயரின் அவையில் இருந்த தெனாலி ராமனினின் வாழ்க்கையையும் இக்கதை விவரிக்கிறார். விசயநகர சாம்ராஜ்யத்தை ஆக்கிரமிக்க முயற்சிக்கும் பாமினி சுல்தானால் அனுப்பப்படும் வேசி கிருஷ்ணாசிரி கிருஷ்ண தேவராயரை மயக்கி தன் வளைக்குள் வீழ்த்துகிறாள். கிருஷ்ண தேவராயர் நாட்டை சூழ்ந்துள்ள போர் மேகங்களையும், நாட்டு நிர்வாகத்தையும் மறந்து தாசியின் மாயவலையில் இருக்கிறார். இதில் இருந்து ராயரையும் நாட்டையும் காப்பாற்ற ராமன் புத்திசாலித்தனத்துடன் செயல்பட்டு தாசியிடம் இருந்து மன்னரை மீட்கிறான். படை திரட்டிவரும் பீசாபூர் சுல்தானுக்கு போரில் உதவியாக பாபர் யானைப்படையை அனுப்புவதை அறிந்து சமயோசிதமாக பாபரை சந்தித்து, பீசாபூர் சுல்தானுக்கு ஆதரவளிப்பதை தடுத்து, போரில் விசயநகர பேரரசு வெற்றிகொள்ளப்படுவதில் இருந்து காக்க ராமன் மேற்கொண்ட முயற்சிகள் பற்றியதாக இந்தப்படம் உள்ளது.
# தெனாலி ராமன் (1956 திரைப்படம்)

## Cast

;ஆண் நடிகர்கள்  
- தெனாலி ராமனாக சிவாஜி கணேசன்
- கிருஷ்ணதேவராயனாக என். டி. ராமராவ்
- அப்பாஜியாக சித்தூர் வி. நாகையா
- இராஜகுருவாக மா. நா. நம்பியார்
- இராமனின் மகனாக மாஸ்டர் வெங்கடேசுவர்
;பெண் நடிகர்கள்
- கிருஷ்ணனாக பானுமதி ராமகிருஷ்ணா
- கமலாவாக ஜமுனா
- இராதாவாக சுரபி பாலசரசுவதி
- திருமலாதேவியாக சந்தியா
# தெனாலி ராமன் (1956 திரைப்படம்)

## தயாரிப்பு

தனது முதல் தயாரிப்பு முயற்சியான "மா கோபி" (1954) என்ற படம் வெற்றி பெற்ற பிறகு, பி. எஸ். இரங்கா 14 ஆம் நூற்றாண்டின் தெலுங்குக் கவிஞரும் அறிஞருமான தெனாலிராமனின் வாழ்க்கையை அடிப்படையாகக் கொண்ட ஒரு வரலாற்றுத் திரைப்படத்தை தயாரித்து இயக்க விரும்பினார். தெலுங்கு மற்றும் தமிழ் மொழிகளில் சிறிது மாற்றப்பட்ட நடிகர்களுடன் ஒரே நேரத்தில் படமாக்கப்படும் ஒரு பன்மொழி திரைப்படமாக அவர் திட்டமிட்டார். இரங்கா சமுத்ராலா ராகவாச்சார்யா, கண்ணதாசன் மற்றும் முருகதாஸுடன் இணைந்து இரண்டு பதிப்புகளுக்கான அடிப்படை திரைக்கதையை உருவாக்கினார். தெலுங்கு பதிப்பிற்கு தெனாலி ராமகிருஷ்ணா என்ற பெயர் தேர்ந்தெடுக்கப்பட்டது.
# தெனாலி ராமன் (1956 திரைப்படம்)

## நடிகர்களும் படக்குழுவினரும்

சிவாஜி கணேசனை தமிழில் ராமனாக நடிக்க ரங்கா நடிக்க வைத்தார். அவருக்குப் பதிலாக தெலுங்கு பதிப்பில் அக்கினேனி நாகேஸ்வர ராவ் தெனாலிராமனாக நடித்தார். சுரபி பாலசரஸ்வதி, ஜமுனா மற்றும் மாஸ்டர் வெங்கடேஷ்வர் ஆகியோர் முக்கிய துணை வேடங்களில் நடித்துள்ளனர்.
# தெனாலி ராமன் (1956 திரைப்படம்)

## வெளியீடும் விமர்சனமும்

தெலுங்கு பதிப்பிற்கு கிட்டத்தட்ட ஒரு மாதத்திற்குப் பிறகு இந்தப்படம் 3 பிப்ரவரி 1956 அன்று வெளியிடப்பட்டது.
தி இந்து, "இது பார்க்கத் தகுந்த ஒரு படம் .... வளமான நடிப்பின் அடிப்படையில், (குறிப்பாக மையப் பாத்திரத்தில் [சிவாஜி] கணேசனிடமிருந்தும், மற்றவர்களிடமிருந்தும்) உயர்வான கதை, பறந்த மொழி, ஈர்க்கக்கூடிய பின்னணியால் ரசிக்கத்தக்க வகையில் இருக்கிறது" என எழுதியது. " இந்தியன் எக்சுபிரசு, ".... மிகவும் பொழுதுபோக்கு படம். பாரம்பரிய பாணியில் இசைக்கப்பட்ட சில பாடல்கள் மகிழ்ச்சியளிக்கின்றன. சில பொழுதுபோக்கு நடனங்கள் படத்தின் பொழுதுபோக்கு மதிப்பை அதிகரிக்கிறது" என எழுதியது." தி மெயில், "நகைச்சுவையான உரையாடல்கள், பல மகிழ்ச்சியான நடனங்கள், பாடல்களுடன் படம் பொழுதுபோக்காக உள்ளது" என்றது. *தி ஸ்கிரீன்*, "திரையில், "[சிவாஜி] கணேசன் தெனாலிராமனின் பாத்திரத்தை மிகச் சிறப்பாக சித்தரிக்கிறார். படம் பார்க்கும் அனைத்துப் பிரிவினரையும் படம் ஈர்க்கும்" என்றும் எழுதியிருந்தது.
# ஏப்ரல் 2

## பிறப்புகள்

- 742 &ndash; சார்லமேன், புனித உரோமைப் பேரரசர் (இ. 814)
- 1566 &ndash; மக்தலேனா தே பாசி, இத்தாலிய உரோமன் கத்தோலிக்க புனிதர் (இ. 1607)
- 1618 &ndash; பிரான்சிஸ்கோ மரியா கிரிமால்டி, இத்தாலியக் கணிதவியலாளர், இயற்பியலாளர் (இ. 1663)
- 1647 &ndash; மரியா சிபில்லா மெரியன், செருமானிய-இடச்சு தாவரவியலாளர் (இ. 1717)
- 1725 &ndash; கியாகோமோ காசநோவா, இத்தாலிய நாடுகாண் பயணி (இ. 1798)
- 1788 &ndash; பிரான்சிஸ்கோ பலக்டாஸ், பிலிப்பீனியக் கவிஞர் (இ. 1862)
- 1805 &ndash; ஆன்சு கிறித்தியன் ஆன்டர்சன், தென்மார்க்கு எழுத்தாளர் (இ. 1875)
- 1842 &ndash; தோமினிக் சாவியோ, இத்தாலியப் புனிதர் (இ. 1857)
- 1881 &ndash; வ. வே. சு. ஐயர், இந்திய விடுதலைப் போராட்ட செயற்பாட்டாளர் (இ. 1925)
- 1884 &ndash; ந. மு. வேங்கடசாமி நாட்டார், தமிழகத் தமிழறிஞர், சொற்பொழிவாளர் (இ. 1944)
- 1891 &ndash; மக்ஸ் ஏர்ண்ஸ்ட், செருமானிய ஓவியர், கவிஞர் (இ. 1976)
- 1914 &ndash; அலெக் கின்னஸ், ஆங்கிலேய நடிகர் (இ. 2000)
- 1924 &ndash; நாமகிரிப்பேட்டை கிருஷ்ணன், தமிழக நாதசுவரக் கலைஞர் (இ. 2001)
- 1942 &ndash; ரோஷன் சேத், இந்திய-ஆங்கிலேய நடிகர்
- 1969 &ndash; அஜய் தேவ்கான், இந்திய நடிகர்
- 1977 &ndash; மைக்கல் பாஸ்பெந்தர், செருமானிய-ஐரிய நடிகர்
- 1981 &ndash; மைக்கல் கிளார்க், ஆத்திரேலியத் துடுப்பாளர்
- 1982 &ndash; டேவிட் ஃபெரர், எசுப்பானிய தென்னிசு வீரர்
# ஏப்ரல் 2

## இறப்புகள்

- 1672 &ndash; பேத்ரோ கலூங்சோத், பிலிப்பீனிய மதப்பரப்புனர், புனிதர் (பி. 1654)
- 1872 &ndash; சாமுவெல் மோர்சு, அமெரிக்க ஓவியர், தந்திக்குறிப்பைக் கண்டுபிடித்தவர் (பி. 1791)
- 1952 &ndash; பெர்னார்டு இலியோத், பிரான்சிய வானியலாளர் (பி. 1897)
- 1973 &ndash; மு. தளையசிங்கம், இலங்கை எழுத்தாளர் (பி. 1935)
- 2005 &ndash; திருத்தந்தை இரண்டாம் அருள் சின்னப்பர் (பி. 1920)
- 2012 &ndash; எம். சரோஜா, தென்னிந்திய நகைச்சுவை நடிகை
- 2018 &ndash; வின்னி மண்டேலா, தென்னாப்பிரிக்க அரசியல்வாதி (பி. 1936)
# ஏப்ரல் 2

## சிறப்பு நாள்

- பன்னாட்டுக் குழந்தைகளின் புத்தக நாள்
- உலக மதியிறுக்க விழிப்புணர்வு நாள்
# பாஷாஇந்தியா

**பாஷாஇந்தியா** இந்திய மொழிகளை இணையமூடாக தாய் மொழியூடாக ஒருங்குறியில் சரளமாகப் பாவிப்பதற்காக உதவியாக மைக்ரோசாப்டினால் உருவாக்கப்பட்டுப் பராமரிக்கப்படும் ஓர் இணையத்தளமாகும். இவ்விணையத்தளம் சாதாரண பாவனையாளர்கள் மற்றும் வல்லுனர்களுக்கு என்று இருபகுதிகளைக் கொண்டுள்ளது. இவ்விணையத்தளம் விவாதமேடைகளையும் கொண்டுள்ளது இது மொழிரீதியாகவும் மற்றும் ஆங்கிலத்தில் உள்ள பொதுவான விவாதங்களையும் கொண்டுள்ளது. பாஷாஇந்தியாவின் முயற்சியிலேயே வின்டோஸ் மொழி இடைமுகப் பொதி மற்றும் ஆபிஸ் தமிழ் மொழி இடைமுகப் பொதியாகியவை வெளிவந்தன.  
இத்தளத்தில் கணினி உள்ளீடுக் கருவிகளுடன் ஆபிஸ் மற்றும் விண்டோஸ் இயங்குதளங்களுக்கான இடைமுகப் பொதிக்கான இணைப்புக்களையும் கொண்டுள்ளது.
# பாஷாஇந்தியா

## வெளியிணைப்புகள்

- பாஷாஇந்தியா
- அதிகாரப்பூர்வ இணையதளம்
# முட்டம் கடற்கரை

**முட்டம் கடற்கரை** தமிழ்நாட்டின் சுற்றுலாத்தலங்களில் ஒன்றாகும்.கன்னியாகுமரியில் இருந்து 40 கி.மீட்டர் தொலைவில் அமைந்துள்ள கடற்கரை கிராமம் முட்டம். இவ்வூரின் கடற்கரை இயற்கை எழில் மிகுந்தது. இங்கு ஒரு கலங்கரை விளக்கம் அமைந்துள்ளது. இங்கு செல்வதற்கு கன்னியாகுமரியில் இருந்தும் நாகர்கோவிலில் இருந்தும் பேருந்து வசதி உள்ளது.
# முட்டம் கடற்கரை

## அலையின் வேகம்

கன்னியாகுமரி கடற்கரைப் பகுதிகளில் அலையின் வேகம் இங்கு அதிகம். பாறைகள் நிறைந்து காணப்படும் இந்தக் கடற்கரைக்கு நாள்தோறும் ஏராளமான சுற்றுலாப் பயணிகள் வந்து செல்கின்றனர்.
# முட்டம் கடற்கரை

## இயற்கை எழில்

முட்டம் ஒரு அழகிய கடற்கரை கிராமம். மீன்பிடிப்பு தொழிலை மையமாகக் கொண்ட இந்தக் கிராமத்தின் அழகியலை பல தமிழ் திரைப்படங்கள் படம்பிடித்திருக்கின்றன. இது அழகிய நில அமைப்பைக்கொண்டது. பாறைகள் நிறைந்த கடற்கரையும் மேடு பள்ளமான நிலப்பரப்பும் வடமேற்கில் செம்மண் அகழிகளுமாக இதன் இயற்கை எழிலுக்கு அளவேயில்லை.
# முட்டம் கடற்கரை

## பழமையான கலங்கரை விளக்கம்

கிட்டத்தட்ட நூறு வருடங்களுக்கு முன் கட்டப்பட்ட சகல புனிதர் கத்தோலிக்க ஆலயம் ஒன்றும் இங்குள்ளது. பழமையான கலங்கரை விளக்கம் ஒன்றும் இங்குள்ளது.
# முட்டம் கடற்கரை

## சின்ன முட்டம்

கன்னியாகுமரிக்கு மிக அருகில் அமைந்துள்ள சின்ன முட்டம் கடற்கரைப் பகுதியில் மீன்பிடித் துறைமுகம் அமைந்துள்ளது. இங்கிருந்து ஏராளமான மீன்கள் வெளிநாடுகளுக்கு ஏற்றுமதி செய்யப்படுகிறது. இறால் மீன்கள் அதிக அளவில் கிடைப்பது இந்தத் துறைமுகத்தின் சிறப்பு.
# முட்டம் கடற்கரை

## முட்டத்தில் எடுக்கப்பட்ட சில திரைப்படங்கள்

1. அலைகள் ஓய்வதில்லை
1. கடலோரக் கவிதைகள்
1. கடல் பூக்கள்
1. பகல் நிலவு
1. தாய்மேல் ஆணை
1. அம்மன்கோயில் கிழக்காலே
1. உயிரே உனக்காக
1. நிலாவே வா
1. பாடு நிலாவே
1. நான் பாடும் பாடல்
1. ஒன்று பட்டால் உண்டு வாழ்வு
1. மஞ்சள் நிலா
1. சின்ன மேடம்
# வார்ப்புரு:Infobox Website

}}}|size=}}|sizedefault=alt=}}}}
| caption1 = }}}}
| image2 =
|sizedefault=alt=}}}}
| caption2 = }  
| label1 = நிறுவன வகை
| data1 = }
| label2 = வலைத்தள வகை
| data2 = }
| label3 = கிடைக்கும் மொழி(கள்)
| data3 = }
| label4 = வணிகப்பெயர்
| data4 = }
| label5 = தோற்றுவிப்பு
| data5 = }
| label6 = கலைப்பு
| data6 = }
| label7 = முன்னர்
| data7 = }
| label8 = பின்னர்
| data8 = }
| label9 = தலைமையகம்
| data9 = }
| label10 = நாடு
| data10 = }
| label11 = தளங்கள்
| data11 = }
| label12 = சேவைத்தளங்கள்
| data12 = }
| label13 = உரிமையாளர்
| data13 = }
| label14 = உருவாக்கியவர்
| data14 = }
| label15 = தோற்றுவித்தவர்
| data15 = }
| label16 = தொகுப்பாளர்
| data16 = }
| label17 = தலைமைச் செயலர்
| data17 = }
| label18 = பணிபுரிவோர்
| data18 = }
| label19 = துறை
| data19 = }
| label20 = தயாரிப்பு
| data20 = }
| label21 = சேவை
| data21 = }
| label22 = வருவாய்
| data22 = }
| label23 = இயக்க வருமானம்
| data23 = }
| label24 = மகுட வாசகம்
| data24 = }
| label25 = வணிக நோக்கம்
| data25 = }
| label26 = பதிவு செய்தல்
| data26 = }
| label27 = பயனர்கள்
| data27 = }
| label28 = உள்ளடக்க உரிமம்
| data28 = }
| label29 = நிரலாக்க மொழி
| data29 = }}
| label30 = வெளியீடு
| data30 = }}}
| label31 = அலெக்சா நிலை
| data31 = }
| label32 = ஐபி முகவரி
| data32 = }
| label33 = துவங்கியது
| data33 = }
| label34 = தற்போதைய நிலை
| data34 = }
| label35 = உரலி
| data35 = }
| below = }
}}<noinclude></noinclude>  
<noinclude>  
</noinclude>
# விக்கிசெய்தி

**விக்கிசெய்தி**, விக்கிமீடியா நிறுவனத்திரால் நடத்தப்படும் கட்டற்ற செய்திக் களமாகும். இது உலகளாவிய தன்னார்வலர்கள் தாமாகவே செய்திகளை உடனுக்குடன் மேலேற்றம் செய்யும் முறையாகும்.
# விக்கிசெய்தி

## வரலாறு

ஆங்கில, இடாய்ச்சு மொழிப்பதிப்புகள் டிசம்பர் 2004 இல் ஆரம்பிக்கப்பட்டது. தமிழ் விக்கி செய்தி, டிசம்பர் 2006 இல் அறிமுகப்படுத்தப்பட்டது. விக்கிச்செய்திகள் இந்திய துணைக்கண்டத்தின் மொழிப் பதிப்பு தமிழ் மொழியிலேயே உள்ளது. பிற பதிப்புகள் இன்னும் உருவாக்கப்படவில்லை. அண்மையில் சிந்தி மொழி விக்கிச்செய்தியும் துவங்கப்பட்டுள்ளது.
# விக்கிப்பீடியா:ஆண்டு நிறைவுகள்/திசம்பர் 16

**திசம்பர் 16**:
- 1773 &ndash; அமெரிக்கப் புரட்சி: பாஸ்டன் தேநீர் கொண்டாட்டம் - அமெரிக்கர்கள் பிரித்தானிய கிழக்கிந்தியக் கம்பனியின் கப்பல்களில் ஏறி தேநீர் பெட்டிகளை பாஸ்டன் துறைமுகத்தில் எறிந்தனர்.
- 1920 &ndash; சீனாவில் கான்சு நகரில் 8.6 ரிக்டர் நிலநடுக்கம் ஏற்பட்டதில் 200,000 பேர் கொல்லப்பட்டனர்.
- 1925 &ndash; இலங்கை வானொலியின் ஒலிபரப்பு சேவை கொழும்பில் ஆரம்பமானது.
- 1947 &ndash; உலகின் முதலாவது செயல் முறை திரான்சிஸ்டர் உருவாக்கப்பட்டது.
- 1960 &ndash; அமெரிக்காவின் யுனைடெட் ஏர்லைன்ஸ் விமானம் ஒன்று திரான்சு-வர்ல்ட் ஏர்லைன்சு விமானம் ஒன்றுடன் நியூ யோர்க், இசுட்டேட்டன் தீவின் மேலாக ஒன்றுடன் ஒன்று இரண்டு விமானங்களிலும் இருந்த அனைத்து 128 பேரும், தரையில் 6 பேரும் உயிரிழந்தனர்.
- 1971 &ndash; வங்காளதேச விடுதலைப் போர், 1971 இந்திய-பாக்கிஸ்தான் போர்: பாக்கித்தானிய இராணுவம் சரணடைந்ததை அடுத்து போர் முடிவுக்கு வந்தது. (படம்) இந்நாள் வங்காள தேசத்திலும், இந்தியாவிலும் வெற்றி நாளாகக் கொண்டாடப்படுகிறது.
**மயிலை சீனி. வேங்கடசாமி** (பி.&nbsp;1900) **பரமஹம்சதாசன்** (பி.&nbsp;1916) **அடையார் கே. லட்சுமணன்** (பி.&nbsp;1933)
# வவுனியா சைவப்பிரகாச மகளிர் கல்லூரி

**வவுனியா சைவப் பிரகாச மகளிர் கல்லூரி** 1934 ஆம் ஆண்டு சைவப் பெரியார்களால் சைவத்தையும் தமிழையும் தழைத்தோங்கி வைப்பதற்காக வவுனியா நகரப்பகுதியில் உருவாக்கப் பட்ட ஓர் பாடசாலையாகும். ஆரம்பத்தில் ஒரு சில ஆசிரியர்களுடனும் மாணவர்களுடனும் ஆரம்பிக்கப்ட்ட இந்தப் பாடசாலையானது 2006 ஆம் ஆண்டளவில் 1901 மாணவர்கள் 102 ஆசிரியர்களைக் கொண்டதாக வளர்ச்சியடைந்தது.
# வவுனியா சைவப்பிரகாச மகளிர் கல்லூரி

## பாடசாலையின் வளர்ச்சி

சைவப் பிரகாச வித்தியாலயமாக ஆரம்பிக்கப்பட்ட இந்தப் பாடசாலை 1962 இல் அரச பாடசாலையாக மாற்றமடைந்தது. 1979 பெண்களுக்கான சாரணீயம் (Guides) ஆரம்பிக்கப்பட்டது. இப்பாடசாலையானது 1991 இல் மகாவித்தியாலமாகத் தரமுயத்தப்பட்டது.
# வவுனியா சைவப்பிரகாச மகளிர் கல்லூரி

## உசாத்துணைகள்

- ஞாயிறு தினக்குரல் - மாதமிருமுறை வரும் மாணவர் இதழ் பரிசு - டிசம்பர் 3 2006
# ஏப்ரல் 3

## பிறப்புகள்

- 1781 &ndash; சுவாமிநாராயண், இந்திய மதகுரு (இ. 1830)
- 1783 &ndash; வாசிங்டன் இர்விங், அமெரிக்க எழுத்தாளர், வரலாற்றாளர் (இ. 1859)
- 1841 &ndash; எர்மன் கார்ல் வோகல், செருமானிய வானியற்பியலாளர் (இ. 1907)
- 1903 &ndash; கமலாதேவி சட்டோபாத்யாய், இந்திய சமூக சீர்திருத்தவாதி, பெண்ணியவாதி, விடுதலைப் போராட்ட செயற்பாட்டாளர் (இ. 1988)
- 1904 &ndash; ராம்நாத் கோயங்கா, இந்தியப் பத்திரிகையாளர் (இ. 1991)
- 1907 &ndash; சிதம்பரநாதன் செட்டியார், தமிழகத் தமிழறிஞர், மொழியியலாளர் (இ. 1967)
- 1914 &ndash; சாம் மானேக்சா, இந்தியப் படைத்துறை உயர் தளபதி (இ. 2008)
- 1924 &ndash; மார்லன் பிராண்டோ, அமெரிக்க நடிகர் (இ. 2004)
- 1929 &ndash; பச்லுர் ரகுமான் கான், வங்காளதேசக் கட்டிடக் கலைஞர் (இ. 1982)
- 1930 &ndash; எல்முட் கோல், செருமனிய அரசுத்தலைவர் (இ. 2017)
- 1934 &ndash; ஜேன் குட்டால், ஆங்கிலேய முதனியியலாளர், மானிடவியலாளர் (இ. 2025)
- 1949 &ndash; ராம நாராயணன், தென்னிந்தியத் திரைப்பட இயக்குநர் (இ. 2014)
- 1950 &ndash; இந்திரஜித் குமாரசுவாமி, இலங்கைத் தமிழ் பொருளியலாளர், மத்திய வங்கி ஆளுநர்
- 1951 &ndash; பூ. செந்தூர் பாண்டியன், தமிழக அரசியல்வாதி (இ. 2015)
- 1954 &ndash; க. கிருஷ்ணசாமி, இந்திய மருத்துவர், அரசியல்வாதி
- 1955 &ndash; அரிகரன், இந்தியப் பாடகர்
- 1956 &ndash; மோகன் ராமன், இந்தியத் திரைப்பட, தொலைக்காட்சி நடிகர்
- 1961 &ndash; எடி மர்பி, அமெரிக்க நடிகர்
- 1962 &ndash; ஜெயபிரதா, இந்திய நடிகை, அரசியல்வாதி
- 1973 &ndash; ஆடம் ஸ்காட், அமெரிக்க நடிகர்
- 1973 &ndash; பிரபுதேவா, தென்னிந்திய நடிகர், நடன அமைப்பாளர்
- 1976 &ndash; உல்ரிகா பாபியாகோவா, சுலோவாக்கிய வானியலாளர், சிறுகோள் கண்டுபிடிப்பாளர் (இ. 2002)
- 1982 &ndash; கோபி ஸ்மல்டேர்ஸ், கனடிய நடிகை
- 1983 &ndash; சிரேயா ரெட்டி, தென்னிந்திய நடிகை
- 1986 &ndash; அமாண்டா பைன்ஸ், அமெரிக்க நடிகை
# ஏப்ரல் 3

## இறப்புகள்

- 1325 &ndash; ஹசரத் நிஜாமுதீன், சூஃபி அறிஞர் (பி. 1238)
- 1680 &ndash; சிவாஜி, மராட்டியப் பேரரசர் (இ. 1630)
- 1897 &ndash; ஜொகான்னெஸ் பிராம்ஸ், செருமானிய இசையமைப்பாளர் (பி. 1833)
- 1981 &ndash; ஔவை துரைசாமி, தமிழகத் தமிழறிஞர் (பி. 1903)
- 1991 &ndash; கிரஃகாம் கிரீன், ஆங்கிலேய எழுத்தாளர் (பி. 1904)
- 1992 &ndash; எஸ். எஸ். ராமசாமி, தமிழக அரசியல்வாதி (பி. 1918)
- 1998 &ndash; மேரி கார்ட்ரைட், ஆங்கிலேயக் கணிதவியலாளர் (பி. 1900)
- 2013 &ndash; ரூத் பிராவர் ஜாப்வாலா, செருமானிய-அமெரிக்க எழுத்தாளர் (பி. 1927)
- 2017 &ndash; கிஷோரி அமோன்கர், இந்தியப் பாடகர் (பி. 1931)
# விக்கிப்பீடியா:ஆண்டு நிறைவுகள்/திசம்பர் 17

**திசம்பர் 17**:
- 1903 &ndash; ரைட் சகோதரர்கள் வடக்கு கரொலைனாவில் முதன்முதலில் பன்னிரெண்டு வினாடிகள் எஞ்சின் உந்தும் ரைட் பிளையர் ஊர்தியில் பறந்தனர்.
- 1928 &ndash; காவல்துறையினரின் பாதுகாப்பிலிருந்த லாலா லஜபதி ராய் கொல்லப்பட்டதற்குப் பழி வாங்கும் முகமாக, இந்தியப் புரட்சியாளர்கள் பகத் சிங், சுக்தேவ் தபார், சிவராம் ராஜகுரு ஆகியோர் பிரித்தானியக் காவல்துறை அதிகாரி ஜேம்சு சோண்டர்சு என்பவரை பஞ்சாப், லாகூரில் படுகொலை செய்தனர்.
- 1938 &ndash; ஓட்டோ ஹான் யுரேனியத்தின் அணுக்கருப் பிளவைக் கண்டுபிடித்தார்.
- 1947 &ndash; இலங்கைத் தமிழரசுக் கட்சி ஆரம்பிக்கப்பட்டது.
- 1960 &ndash; செருமனியின் மியூனிக் நகரில் விமானம் ஒன்று தரையில் வீழ்ந்ததில் 20 பயணிகளும், தரையில் 32 பேரும் உயிரிழந்தனர்.
- 1967 &ndash; ஆத்திரேலியப் பிரதமர் **அரல்டு ஓல்ட்** (படம்) விக்டோரியா மாநிலத்தில் கடலில் நீந்தும்போது காணாமல் போனார். இவரது உடல் இதுவரை கண்டுபிடிக்கப்படவில்லை.
- 2014 &ndash; ஐக்கிய அமெரிக்காவும் கியூபாவும் 1960 ஆம் ஆண்டிற்குப் பின்னர் முதற்தடவையாக தூதரக உறவைப் புதுப்பித்துக் கொண்டன.
**சோ. இளமுருகனார்** (இ.&nbsp;1975)
# அன்னா அன்ட் த கிங்

**அன்னா அண்ட் த கிங்** (Anna and the King) 1999 ஆம் ஆண்டு வெளிவந்த ஆங்கிலத் திரைப்படமாகும்.ஆன்டி டெனண்ட் இயக்கத்தில் வெளிவந்த இத்திரைப்படத்தில் ஜோடி பாஸ்டர், சௌ ஜன் ஃபாட் மற்றும் பலர் நடித்துள்ளனர்.
# அன்னா அன்ட் த கிங்

## வகை

நாவல்படம்
# அன்னா அன்ட் த கிங்

## விருதுகள்

### ஆஸ்கார் விருது

- சிறந்த கலை இயக்கம்
- சிறந்த உடையலங்காரம்
# அன்னா அன்ட் த கிங்

## துணுக்குகள்

- அன்னா லியோனோவென்ஸ் எழுதிய நாவலின் திரைப்படத் தயாரிப்பாகும்.
# அன்னா அன்ட் த கிங்

## வெளியிணைப்புகள்

- சர்வதேச திரைப்பட தரவுத் தளத்தில்
# பேஸிக்லினக்ஸ்

**பேஸிக்லினக்ஸ்** சிறியதோர் லினக்ஸ் வழங்கல். இது டாஸ் இயங்குதள (16 பிட் கோப்பு முறையா - FAT 16) வன்வட்டில் இருந்தோ இரண்டு நெகிழ்வட்டில் இருந்தோ (12 பிட் கோப்பு முறை - FAT 12) இல் இருந்தோ மிகப்பழைய வன்பொருட்களில் இருந்து (4 மெகாபைட் அல்லது இரண்டு காலி நெகிழ்வட்டில் இருந்தோ இயங்கக்கூடியது. பேஸிக்லினக்ஸ் அல்லது பிஎல் லினக்ஸ் 3 பெரிய பதிப்புக்களில் கிடைக்கின்றது.  
பேஸிக்லினக்ஸ் பழையகணினிகளுக்கென்றே உருவாக்கப்பட்டது. இது சிறியதோர் கேணலையும் குறைவான நினைவகத்தையும் (RAM) பாவிக்கின்றது. இதில் இணையத்தில் உலாவுதல் மின்னஞ்சல் செய்தல் மற்றும் எக்ஸ்ரேமினாலாகவும் செயற்படுத்தலாம். இதன் தற்போதைய பதிப்பானது பிரதானமாகப் பழைய மடிக்கணினிகளுக்கே பொருத்தமானது. இதில் PCMCIA வசதிகளுடன் மாஜிக்பாயிண்ட் (மைக்ரோசாப்ட் பவர்பாயிண்ட் போன்றதோர்) கருவியையும் உள்ளடக்கியுள்ளது.
# பேஸிக்லினக்ஸ்

## பதிப்புக்கள்

இதன் தற்போதைய பதிப்பான 3.40 இரண்டு பதிப்புக்களாக வெளிவருகின்றது. ஒன்று டாஸ் வகிர்வுகளில் (FAT 16 கோப்பு முறையிலமைந்த ஹாட்டிஸ்கில்) இருந்தும் நெகிழ்வட்டில் இருந்தும் ஆரம்பிக்ககூடியதோடு லினக்ஸ் கோப்புமுறையிலமைந்த ஹாட்டிஸ்கில் இருந்தும் இவை ஆரம்பிக்கலாம்.
# டாம் ஸ்மோல் லினக்ஸ்

**டாம் ஸ்மேல் லினக்ஸ்** (டிஎஸ்ஸெல் என்றும் அறியப்பட்ட) லினக்ஸ் வழங்கல் பழைய கணினிகளை வீணாக்காமல் லினக்ஸை நிறுவிப் பாவிப்பதற்காக உருவாக்கப்பட்டதாகும்.  
டிசம்பர் 16 2006 இன் படி இது லினக்ஸ்வழங்கலை அவதானிக்கும் டிஸ்ரோவோச் (டிஸ்ரோவாச்) இணையத்தளத்தில் 8 ஆவதாகவுள்ளது (இது பக்கங்களைப் பார்வையிடுவதைக் கணிப்பிடுதல் மூலம் நிரலிடுகின்றது). இது பழையகணினிகளில் லினக்ஸைப் பாவிப்பதற்கான ஆர்வத்தை எடுத்துக் காட்டுகின்றது.  
இதன் முழுமையான பதிப்பிலுள்ள சிறிய அளவினால் ஏனைய இயங்குதளங்களைப் போலல்லாமல் மிகச் சிறிய இடவசதியிலேயே இயங்கக் கூடியது. இது சிறிய இறுகுவட்டு மற்றும் 64 மெகாபைட் அளவான யுஎஸ்பி பிளாஷ் டிரைவ் மற்றும் ஜிப்டிரைவ், மற்றும் கொம்பக்ட் (கம்பக்ட்) ஊடாக இயங்கக் கூடிய்து.
# டாம் ஸ்மோல் லினக்ஸ்

## ஆரம்பம்

டாம் ஸ்மோல் லினக்ஸ் ஜான் அன்ரூஸ்ஸினால் ஆரம்பிக்கப்பட்டது பின்னர் பல்லாயிரக்கணக்கான தனார்வலர்களல் இந்தத்திட்டம் மேலும் மேம்படுத்தப் பட்டது.  
டாம் ஸ்மோல் லினக்ஸ் நொப்பிக்ஸ் லினக்ஸைப் பின்பற்றியே உருவாக்கப்பட்டுள்ளது.
# டாம் ஸ்மோல் லினக்ஸ்

## வசதிகள்

டிஎஸெலின் தற்போதைய பதிப்பு 3.1 ஆகும். இது நவம்பர் 28, 2006 இல் வெளிவந்தது. இதிலுள்ள வசதிகள்
- இணைய உலாவிகள்
- பயர்பாக்ஸ்
- டிலோ
- நெட்றிக்
- மின்னஞ்சல் கிளையண்ட்
- இணைய சேவர் (மங்கி இணைய சேவர்)
- AxY GTK , FTP கிளையண்ட்  
இவற்றுடன் ஒப்பிண் ஆபிஸ் போன்றவை இணையத்தளமூடாக இலவசமாகப் பதிவிறக்கம் செய்யக் கூடியவை.
# டாம் ஸ்மோல் லினக்ஸ்

## ஆரம்பிக்கும் தேர்வுகள்

இதை ஆரம்பிக்கும் போது எத்துக் குறியீடுகளை இட்டு இதை ஆரம்பிக்கலாம் அவ்வாறில்லாம் விசைப்பலகையில் எதையும் தட்டசுச் செய்யாமால் விட்டுக் கணினியை ஆரம்பித்தால் வழமையான கணினியின் பாகங்களைக் கண்டுபிடித்து கணினியை ஆரம்பிக்கும். சிலவேளைகளில் கணினியின் வன்பொருட் பாகங்களை கண்டுபிடிகாது என்பதையும் கவனத்திற் கொள்ளவும்.
# டாம் ஸ்மோல் லினக்ஸ்

## பதிப்புக்கள்

### லைவ் சிடி

டிஎஸேல் கணினியின் வன்வட்டு இல்லாமல் ஆரம்பிக்கக் கூடிய லினக்ஸ் வழங்கல்களில் ஒன்றாகும். இது ராம்டிஸ்கைப் பாவித்துக் கணினிகளின் ராமில் நிறுவி இயங்கக் கூடியது. இது எக்ஸ்விண்டோவை இயக்கக்கூடியது. ஓரளவு முழுமையான டெஸ்க்டாப்புடன் விளிப்பூட்டும் கட்டளைகளையும் கொண்டுள்ளது.
# டாம் ஸ்மோல் லினக்ஸ்

## வன்பொருட் தேவைகள்

டிஎஸெல் x86 கணினிகளில் இயங்கக் கூடியது. இது 386, 486, பென்ரியம் வகைக் கணினிகள் மற்றும் வயா சீ3 கணினிகள் ஏஎம்டி புரோச்சர்களிலும் இயங்கக் கூடியது.
# டீப் இம்பாக்ட் (திரைப்படம்)

**டீப் இம்பாக்ட்** (Deep Impact) 1998 ஆம் ஆண்டு வெளிவந்த ஆங்கிலத் திரைப்படமாகும்.மிமி லெடெர் இயக்கத்தில் வெளிவந்த இத்திரைப்படத்தில் ராபேர்ட் டுவால், டீ லியோனி, மார்கன் ஃபிரீமன், எலைஜா வுட் மற்றும் பலர் நடித்திருந்தனர்.
# டீப் இம்பாக்ட் (திரைப்படம்)

## நடிப்பு

| மீன் தன்னேர் | ராபேர்ட் டுவால் | --- |
| --- | --- | --- |
| ஜென்னி லேர்னர் | டீ லியோனி | --- |
| லியோ பிஎதேர்மன் | எலைஜா வுட் | --- |
| டாம் பெக் | மார்கன் ஃபிரீமன் | --- |
| மார்க் சைமன் | பிளேர் அண்டர்வுட் | --- |
| டாக்டர் மார்கஸ் ஓநாய் | சார்லஸ் மார்டின் ஸ்மித் | --- |
| ஓடிஸ் ஹெப்ட்டர் | குர்த்வூத் ஸ்மித் | --- |
# டீப் இம்பாக்ட் (திரைப்படம்)

## நடிப்பு

### தமிழ் டப்பிங் பணியாளர்கள்

- டப்பிங் பதிப்பு வெளியீட்டு தேதி: 2009
- மீடியா: VCD/DVD
- மொழிபெயர்ப்பு: ????
- சரிசெய்தல்கள்: ????
- தயாரிப்பு: ????
- ஹோமே மீடியா ரிலீஸ்: ????
# டீப் இம்பாக்ட் (திரைப்படம்)

## வகை

விஞ்ஞானப்படம்
# டீப் இம்பாக்ட் (திரைப்படம்)

## வெளியிணைப்புகள்

- சர்வதேச திரைப்பட தரவுத் தளத்தில்
# பனாராஸ்

**ஏக் துன் பனாராஸ் கீ** (Ek Dhun Banaras Kee) 2006 ஆம் ஆண்டு வெளி வந்த இந்தி மொழித் திரைப்படமாகும்.பங்கஜ் பரஷர் இயக்கத்தில் வெளிவந்த இத்திரைப்படத்தில் ஊர்மிலா மதோந்த்கர், அஷ்மித் பட்டேல் மற்றும் பலர் நடித்திருந்தனர்.
# பனாராஸ்

## வகை

காதல்படம் / ஆன்மிகப்படம்
# பனாராஸ்

## வெளியிணைப்புகள்

- உலக திரைப்படத் தரவுத் தளத்தில்
# டிராகன் ஹார்ட்

**டிராகன் ஹார்ட்** (ஆங்கிலம்: **Dragonheart**) 1996 ஆம் ஆண்டு வெளிவந்த ஆங்கிலத் திரைப்படமாகும்.ரோப் கோஹென் இயக்கத்தில் வெளிவந்த இத்திரைப்படத்தில் டெனிஸ் குவேட்,டேவிட் தியூவ்லிஸ் மற்றும் பலர் நடித்திருந்தனர்.
# டிராகன் ஹார்ட்

## நடிகர்கள்

| போவென் | டெனிஸ் குவேட் | ???? |
| --- | --- | --- |
| டிராகோ (குரல்) | சான் கானரி | ???? |
| அரசன் ஈஐன்ஓன் | டேவிட் தியூவ்லிஸ்
லீ ஓக்ஸ் (இளம்) | ????
???? (இளம்) |
| கரா | டினா மெயர்
சாண்ட்ரா கோவிஏசிஐகோவிஏ (இளம்) | ????
???? (இளம்) |
| கில்பர்ட் ஐரென் | பீட் போஸ்டெல்வெய்ட் | ???? |
| இறைவன் ஃபெல்டன் | ஜேசன் ஐசக்ஸ் | ???? |
| ராணி | ஜூலி கிறிஸ்டி | ???? |
| தடை | பிரையன் தாம்சன் | ???? |
| ரெட்தாடி | டெர்ரி ஓ 'நீல் | ???? |
| ஆர்தர் அரசர் (இளம்) | ஜான் கைல்குட் <small>(பெயர் வழங்கப்படாதது)</small> | ???? |
# டிராகன் ஹார்ட்

## நடிகர்கள்

### தமிழ் டப்பிங் பணியாளர்கள்

- டப் வருடம் வெளியீடு: ????
- மீடியா: ????
- இயக்குநர்: ????
- மொழிபெயர்ப்பு: ????
- சரிசெய்தல்கள்: ????
- உற்பத்தி: ????
- டப்பிங் மீடியா வெளியீடு: ????
# டிராகன் ஹார்ட்

## வெளியிணைப்புகள்

- சர்வதேச திரைப்பட தரவுத் தளத்தில்
# த ஃபிரைட்னெர்ஸ் (திரைப்படம்)

**த ஃபிரைட்னெர்ஸ்** (The Frighteners) 1996 ஆம் ஆண்டு வெளிவந்த ஆங்கிலத் திரைப்படமாகும். பீட்டர் ஜாக்சன் இயக்கத்தில் வெளிவந்த இத்திரைப்படத்தில் மைக்கெல் ஜெ. பாக்ஸ், ட்ரினி அல்வரடோ மற்றும் பலர் நடித்திருந்தனர்.
# த ஃபிரைட்னெர்ஸ் (திரைப்படம்)

## வகை

பேய்ப்படம் / நகைச்சுவைப்படம்
# த ஃபிரைட்னெர்ஸ் (திரைப்படம்)

## வெளியிணைப்புகள்

- சர்வதேச திரைப்பட தரவுத் தளத்தில்
# த எக்சோர்சிஸ்ட் (திரைப்படம்)

**த எக்சோர்சிஸ்ட்** (The Exorcist) 1973 ஆம் ஆண்டு வெளிவந்த ஆங்கிலத் திரைப்படமாகும்.வில்லியம் ஃபிரிட்கின் இயக்கத்தில் வெளிவந்த இத்திரைப்படத்தில் ஜேசன் மில்லர்,எல்லென் பேர்ஸ்டின் மற்றும் பலர் நடித்திருந்தனர்.
# த எக்சோர்சிஸ்ட் (திரைப்படம்)

## வகை

பேய்ப்படம்
# த எக்சோர்சிஸ்ட் (திரைப்படம்)

## வெளியிணைப்புகள்

- சர்வதேச திரைப்பட தரவுத் தளத்தில்
# தமிழர் மட்பாண்டக்கலை

**தமிழர் மட்பாண்டக்கலை** அல்லது **தமிழர் வனைதற்றெழில்** என்பது தமிழர்கள் மரபுரீதியாக மட்பாண்டங்களை உருவாக்கும் கலையைக் குறிக்கும். தமிழ்நாட்டில் இன்றும் இக்கலை நிலைபெற்றிருக்கின்றது. இத் தொழிற்கலையில் ஈடுபடுபவர்கள் குயவர் எனப்படுவர்.  
மண்பாண்டங்களை உருவாக்குவது, குறிப்பாக குயவர் சக்கரத்தின் கண்டுபிடிப்பு உலக நாகரிகத்தின் ஒரு மைல்கல்லாகும். குயவர் சக்கரம் எகிப்து அல்லது மெசொபொத்தேமியா அல்லது சீனாவிலோ கண்டுபிக்கப்பட்டு வட இந்தியா வந்து சில காலம் சென்று தென்னிந்தியா வந்தது.
# தமிழர் மட்பாண்டக்கலை

## மண்பாண்டங்கள்

வளோர் இன மக்கள் அடுப்பு. மண் சட்டி, பானை, குளுமை (தானியங்களைப் பாதுகாக்கும் மட்கலம்) போன்ற பொருட்களை
அன்றாடம் செய்து விற்றுத் தங்களது தேவைகளைப் பூர்த்தி செய்து வருகின்றனர். மேலும், தோண்டி, குடம், கலையம், விளக்கு, முகூர்த்தப் பானை, தாளப் பானை, கடம், பூத்தொட்டி, அகல் என்று பலவகையான பொருட்களையும் கலைத் தன்மையோடு உருவாக்கி வருகின்றனர். வருகின்றன. மண் பாண்டத்தில் சமைப்பதும், மண் பானைச் சோறும்  
- பானை
- முட்டி
- மண் சட்டி/*கறிச்சட்டி, கறி மூடி
- மூக்குச்சட்டி
- மூடி
- குளுமை
- தோண்டி
- குடம்
- அரிக்கன் சட்டி
- பூத்தொட்டி
- அகல்
- கடம்
- விளக்கு
- கலையம்
- கூசா, குவளை
- பூச்சாடி
- அடுப்பு
- சுட்டி
- ஓடு
- செங்கல்
- மண் உண்டியல்
- இரட்டை அடுப்பு
- ஒற்றைக்கல் அடுப்பு
- கும்பபாணை
- கொள்ளிசட்டி
- கண்பாணை
- குத்துவிளக்கு
- காத்திகைதீபம்
- எள்ளெண்ணைச்சட்டி
- விளையாட்டு பொருட்கள்
# தமிழர் மட்பாண்டக்கலை

## அமைப்புகள்

தமிழ்நாடு மண்பாண்ட தொழிலாளர்கள் சங்கம் மண்பாண்டக்கலையில் ஈடுபடுவோரின் முன்னேற்றத்துக்காகவும், மண்பாண்டக்கலையை வளர்ப்பதையும் நோக்கமாகவும் கொண்டு செயற்படும் ஒர் அமைப்பு ஆகும். இது தமிழ்நாட்டின் பல மாவட்டங்களில் கிளைகளைக் கொண்டுள்ளது  
யாழ்ப்பாணம் மண்பாண்ட கலைஞர் கூட்டுறவு சங்கம் யாழ்ப்பாணத்தில் மண்பாண்டத் தொழிற்கலையில் ஈடுபடுபவர்களுக்கான கூட்டுறவு ஆகும். இதில் 25 குடும்பங்கள் பதிவுசெய்யப்பட்டுள்ளன, 15 வரையான குடும்பங்கள் தொழிலில் ஈடுபட்டு வருகின்றார்கள். இதன் தலைவராக பழனிமுருகையா ராஜேந்திரம் செயற்படுகிறார்.
# த கிரீன் மைல் (திரைப்படம்)

**த கிரீன் மைல்** (*The Green Mile*) 1999 ஆம் ஆண்டு வெளிவந்த ஆங்கிலத் திரைப்படமாகும்.ஃபிராங் டாராபொண்ட் இயக்கத்தில் வெளிவந்த இத்திரைப்படத்தில் டொம் ஹாங்ஸ்,மைக்கேல் கிளார்க் டங்கன்,டேவிட் மோர்ஸ் மற்றும் பலர் நடித்திருந்தனர்.
# த கிரீன் மைல் (திரைப்படம்)

## வகை

மர்மப்படம்
# த கிரீன் மைல் (திரைப்படம்)

## கதை

டாம் ஹாங் ஒரு சிறைச்சாலையில் மரண தண்டனைக் கைதிகளுக்கு தண்டனையை நிறைவேற்றும் பகுதியில் ஒரு அதிகாரியாகப் பணிபுரிகின்றார். இவ்வேளையில் இங்கு ஒரு பெரிய உருவமுடைய கறுப்பின இளைஞர் ஒருவர் மரண தண்டனை நிறைவேற்றப்படக் கொண்டுவரப்படுகின்றார். இந்த இளைஞன் மீது இரு வெள்ளையினச் சிறுமிகளைக் கற்பழத்துக் கொலை செய்ததாகக் குற்றம் சாட்டப்படுகின்றது.  
தண்டனை நிறைவேற்ற சில நாட்களுக்கு முன்பாகவே இந்த இளைஞனிடம் சில தெய்வ சக்திகள் இருப்பதை டாம் ஹாங்கும் அவரின் நண்பர்களும் கண்டுகொள்கின்றனர். இவர் மூலம் பலரும் பல்வேறு வழியில் பயனடைகின்றனர். இறுதியில் உண்மையான குற்றவாளி அதே சிறைக் கூடத்தில் உள்ள வேறொருவன் என்பதை இந்த இளைஞன் மூலம் டாம் ஹாங் அறிந்து கொள்கின்றார்.  
ஆயினும் கடமையிலிருந்து மீற முடியாமலும், இளைஞனின் வேண்டுகோளுக்கு இணங்கவும் மரண தண்டனை மின்சாரக் கதிரையில் நிறைவேற்றப்படுகின்றது.  
இளைஞன் மூலம் டாம் ஹாங்கின் வாழ்க்கைக் காலம் அநாயாசமாக அதிகரித்து விடுகின்றது. அவர் மரணத்தை விரும்பிய போதும் அதை அடைய முடியாமல் அவதிப்படுவதைக் காட்டுவதுடன் இந்தத் திரைப்படம் நிறைவேறுகின்றது.
# த கிரீன் மைல் (திரைப்படம்)

## துணுக்குகள்

IMDB டாப் 250-ல் 136-வது இடத்தையும், 4 ஆஸ்கார் அவார்ட்ஸ் –க்கும்(சிறந்த நடிகர்,சிறந்த படம்,சிறந்த சவுன்ட்,சிறந்த திரைக்கதை ) பரிந்துரைக்கப்பட்டுள்ளது. Stephen King எழுதிய “ The Green Mile-1996”
என்ற சீரியல் நாவலை தழுவி எடுக்கப்பட்ட படமாகும்.
# த கிரீன் மைல் (திரைப்படம்)

## வெளியிணைப்புகள்

- சர்வதேச திரைப்பட தரவுத் தளத்தில்  
ja:グリーンマイル#映画
# இக்கிரு

**இக்கிரு** (Ikiru) 1952 ஆம் ஆண்டு வெளிவந்த ஜப்பானிய மொழித் திரைப்படமாகும்.அகிரா குரோசாவா இயக்கத்தில் வெளிவந்த இத்திரைப்படத்தில் டகாஷி ஷிமுரா,ஷினிச்சி ஹிமோரி மற்றும் பலரும் நடித்துள்னர்.
# இக்கிரு

## வகை

நாடகப்படம் / கலைப்படம்
# இக்கிரு

## வெளியிணைப்புகள்

- சர்வதேச திரைப்பட தரவுத் தளத்தில்
# ரட்சகன்

**இரட்சகன்** (*Ratchagan*) 1997-ஆம் ஆண்டு இந்தியத் தமிழில் வெளிவந்த காதல் அதிரடி திரைப்படமாகும். கே. டி. குஞ்சுமோன் தயாரிப்பில், பிரவீன் காந்தின் அறிமுக இயக்கத்தில் வெளிவந்த இப்படத்தின் இசை, பின்னணி இசை ஆகியவற்றிற்கு ஏ. ஆர். ரகுமான் இசையமைத்திருந்தார். இத்திரைப்படத்தின் மூலமாக நாகார்ஜுனா, சுஷ்மிதா சென் ஆகியோர் தமிழில் அறிமுகமானார்கள். ரகுவரன், எஸ். பி. பாலசுப்பிரமணியம், வடிவேலு, கிரீஷ் கர்னாட் ஆகியோர் துணை வேடங்களில் நடிந்திருந்தனர். இத்திரைப்படம் 1997 அக்டோபர் 30 அன்று வெளியிடப்பட்டது. இத்திரைப்படம் வெளிவந்த நேரத்தில் மிகவும் விலையுயர்ந்த இந்தியப் படமாக இருந்தது. சுஷ்மிதா சென் முக்கியக் கதாபாத்திரத்தில் நடித்த முதலும் கடைசியுமான தமிழ்த் திரைப்படம் என்பது குறிப்பிடத்தக்கது.
# ரட்சகன்

## வகை

காதல்படம் / மசாலாப்படம்
# ரட்சகன்

## பாடல்கள்

இத்திரைப்படத்தின் எட்டுப் பாடல்களுக்கும், ஒரு தலைப்புப் பாடலுக்கும் ஏ. ஆர். ரகுமான் இசையமைத்திருந்தார். 1997-இல் இத்திரைப்படத்தின் இசை உரிமையை டி- சீரியசு வாங்கியது.
# படிமம்:மென் இன் பிளாக் திரைப்பட உறை.jpg

## சுருக்கம்

**Description:** *Men in Black* (1997) original movie poster - scanned from an original for illustration purposes  
**Source:** © 1997 Columbia Pictures Industries, Inc. All Rights Reserved.
# மென் இன் பிளாக்

**மென் இன் பிளாக்** (Men in Black) என்பது 1997 ஆம் ஆண்டு இயக்குநர் பாரி சோனென்ஃபெல்டு இயக்கத்தில் வெளியான அமெரிக்க நாட்டு அறிவியல் புனைவு அதிரடி நகைச்சுவைத் திரைப்படம் ஆகும். இது இதே பெயரில் வெளியான மார்வெல் வரைகதையை மையமாக வைத்து கொலம்பியா பிக்சர்ஸ் உடன் இணைந்து ஆம்ப்ளின் என்டர்டெயின்மென்ட்டு மற்றும் பார்க்சு/மெக்டொனால்ட் புரொடக்சன்சு போன்ற நிறுவனங்கள் தயாரிக்க சோனி பிக்சர்ஸ் இரிலீசிங் மூலம் உலகம் முழுவதும் விநியோகம் செய்யப்பட்டது.  
வால்டர் எஃப். பார்க்சு மற்றும் லாரி மெக்டொனால்டு ஆகியோர் தயாரிக்கும் இந்த திரைப்படத்தில் டொமி லீ ஜோன்சு, வில் சிமித், லிண்டா பியோரெண்டினோ, வின்சென்ட் டி'ஓனோஃப்ரியோ மற்றும் ரிப் டோன் ஆகியோர் நடித்துள்ளார்கள். இந்த படத்தில் டொமி லீ ஜோன்சு மற்றும் வில் சிமித் ஆகியோர் மென் இன் பிளாக் என்ற இரகசிய அமைப்பில் இரண்டு முகவர்களாக நடித்துள்ளனர், அவர்கள் பூமியில் வாழும் வேற்று கிரக வாசிகளின் வாழ்க்கை முறைகளை மேற்பார்வையிட்டு, சாதாரண மனிதர்களிடமிருந்து அவர்களை பற்றிய இருப்பை மறைக்கிறார்கள்.  
மென் இன் பிளாக் படம் ஜூலை 2, 1997 அன்று அமெரிக்காவில் வெளியாகி, நேர்மறையான விமர்சனங்களைப் பெற்று உலகளவில் $589.3 மில்லியனுக்கும் மேல் வசூலித்து, இந்த ஆண்டின் மூன்றாவது அதிக வசூல் செய்த திரைப்படமாக அமைந்தது. இந்த திரைப்படமானது சிறந்த கலை இயக்கம், சிறந்த அசல் இசை மற்றும் சிறந்த ஒப்பனை போன்றவற்றுக்கான மூன்று அகாதமி விருதுகளுக்கு பரிந்துரைகளை பெற்றது.  
இந்த திரைப்படத்தின் வெற்றியை தொடர்ந்து மென் இன் பிளாக் 2 (2002), மென் இன் பிளாக் 3 (2012) மற்றும் மென் இன் பிளாக்: இன்டர்நேஷனல் (2019) போன்ற படங்கள் வெளியானது.
# கால ஓட்டத்தில் தமிழ் அறிஞர்கள்

ஒருவர் பிறந்த திகதியை வைத்து அல்லது வரலாற்றுக் குறிப்புகளை வைத்து காலம் முதலில் தரப்படுகின்றது. வாழ்க்கைக்காலம் அடுத்த நூற்றாண்டிலேயே முக்கியம் பெற்றால், அந்த நூற்றாண்டில் சேர்க்கப்படுகின்றார். காலம் தெளிவாகத் தெரியாமல், நூற்றாண்டுக்கு மேலாக ஊகிக்க வேண்டியிருப்பின், ஆகப் பிந்திய கணிப்பிலேயே நபர்கள் சேர்க்கப்படுகின்றார்கள்.  
தொல்பழங்காலம்/சங்ககாலம்  
0 | 1 - 100 | 100 | 200 | 300 | 400 | 500 | 600 | 700 | 800 | 900 | 1000  
1100 | 1200 | 1300 | 1400 | 1500 | 1600 | 1700 | 1800 | 1900 | 2000
# கால ஓட்டத்தில் தமிழ் அறிஞர்கள்

## தொல்பழங்காலம்/சங்ககாலம்

- தலைச்சங்கம் - 4449 பாடிய புலவர்கள் - தமிழர் மரபுவழி வரலாறு
- இடைச்சங்கம் - 3700 பாடிய புலவர்கள் - தமிழர் மரபுவழி வரலாறு
- கடைச்சங்கம் - 449 பாடிய புலவர்கள் - தமிழர் மரபுவழி வரலாறு
- அகத்தியர்
- தொல்காப்பியர் - தொல்காப்பியம்
- சாத்தனார் - கூத்தநூல்
- ஔவையார்
- புறநானூற்றுப் புலவர்கள் - புறநானூறு
:* கணியன் பூங்குன்றனார்
- சங்கத் தமிழ் பெண் புலவர்கள்
- நக்கீரன்
- இளவேட்டனார்
- அரிசில் கிழார்
- குறுங்கோழியூர்க் கிழார்
- பிசிராந்தையார்
- ஈழத்துப் பூதந்தேவனார்
# கால ஓட்டத்தில் தமிழ் அறிஞர்கள்

## கிமு 100-1

- திருவள்ளுவர்
# கால ஓட்டத்தில் தமிழ் அறிஞர்கள்

## 101 - 200

- பரணர்
# கால ஓட்டத்தில் தமிழ் அறிஞர்கள்

## 201 - 300

- கபிலர்
- கூடலூர் கிழார் - முதுமொழிக்காஞ்சி
# கால ஓட்டத்தில் தமிழ் அறிஞர்கள்

## 301 - 400

- மாறன் பொறையனார் - ஐந்திணை ஐம்பது எழுதியவர்
# கால ஓட்டத்தில் தமிழ் அறிஞர்கள்

## 401 - 500

- இளங்கோ - சிலப்பதிகாரம்
- கணிமேதாவியார் - ஏலாதி
- காரியதாசன் - சிறுபஞ்சமூலம்
- சீத்தலை சாத்தனார் - மணிமேகலை
- திருமூலர் - திருமந்திரம் எழுதியவர் (காலம்: ஆக பிந்திய கணிப்பு)
- நல்லாதனார் - திரிகடுகம்
- புத்ததத்தர் - விநயவிச்சயம் எழுதியவர்
- முன்றுரை அரையனார் - பழமொழி நானூறு
- விளம்பிநாகனார் - நான்மணிக்கடிகை
# கால ஓட்டத்தில் தமிழ் அறிஞர்கள்

## 501 - 600

- காரைக்கால் அம்மையார்
- பிற்காலக் கபிலர் - இன்னா நாற்பது
- பூதஞ்சேந்தனார் - இனியவை நாற்பது
- பெருவாயின் முள்ளியார் - ஆசாரக்கோவை
# கால ஓட்டத்தில் தமிழ் அறிஞர்கள்

## 601 - 700

- ஐயடிகள் காடவர்கோன் நாயனார்
- காக்கை பாடினியார் - பெண் புலவர் - காக்கை பாடினியம்
- கொங்குவேள் - பெருங்கதை ஆசிரியர்
- திருநாவுக்கரசு நாயனார்
- திருத்தக்க தேவர் - நரிவிருத்தம்
- திருஞானசம்பந்தமூர்த்தி நாயனார்
# கால ஓட்டத்தில் தமிழ் அறிஞர்கள்

## 701 - 800

- ஆதிசங்கரர் - விவேக சூடாமணி
- சுந்தரமூர்த்தி நாயனார் - திருத்தொண்டர் புராணம்
- திவாகர முனிவர் - ஆதி நிகண்டு எனப்படும் திவாகர நிகண்டு செய்தவர்.
# கால ஓட்டத்தில் தமிழ் அறிஞர்கள்

## 801 - 900

- அவிநாயனார் - அவிநயம், பன்னிருபடலம், நாலடிநாற்பது, அவிநாயனார் யாப்பு, அவிநாயனார் காலவியல்
- ஆண்டாள் (திருப்பாவை)
- திருத்தக்கதேவர் - சீவக சிந்தாமணி என்ற விருத்தத்தை இயற்றியவர்.
- திருமழிசையாழ்வார்
- திருமாளிகைத் தேவர் - திருவிசைப்பா 45 பாடல்கள்
- நக்கீர தேவ நாயனார்
- நம்மாழ்வார்
- பூதத்தாழ்வார்
- பெருந்தேவனார் - பாரதவெண்பா பாடியவர்
- பேயாழ்வார்
- பொய்கையாழ்வார்
- மதுரகவி ஆழ்வார்
- மாணிக்கவாசகர் - திருக்கோவையார், திருவாசகம்
# கால ஓட்டத்தில் தமிழ் அறிஞர்கள்

## 901 - 1000

- அமிர்தசாகரர்/தீபங்குடி அளப்பருங்கடலார் - யாப்பருங்கலம், யாப்பருங்கலக் காரிகை
- கண்டராதித்த சோழன் - திருவிசைப்பா பாடல்
- கருவூர்த்தேவர் - திருவிசைப்பா 105 பாடல்கள்
- கையனார் - கையனார் யாப்பியல்
- திருத்தக்க தேவர் - சீவகசிந்தாமணி
- தோலாமொழித்தேவர்/சீவர்த்ததேவர் - சூளாமணி இயற்றியவர்
- பிங்கல முனிவர் - பிங்கலந்தை எழுதியவர்
# கால ஓட்டத்தில் தமிழ் அறிஞர்கள்

## 1001 - 1100

- கருவூர்த் தேவர் - ஒன்பதாம் திருமுறை, ராஜராஜ சோழன் குரு
- குணசாகரர் - (1015-1040) - யாப்பருங்கல உரையாசிரியர்
- நம்பியாண்டார் நம்பி - திருமறை நூற்தொகுப்பு
- நாதமுனிகள் - நாலாயிரத்திவ்ய பிரபந்தம் தொகுத்தவர்.
- பட்டினத்தார்
- புத்தமித்திரன் வீரசோழியம் இயற்றியவர்; சமணர், வீரசோழன் (ஆட்சி 1063-70) காலத்தவர்.
- ஜெயங்கொண்டார் - கலிங்கத்துப் பரணி
# கால ஓட்டத்தில் தமிழ் அறிஞர்கள்

## 1101 - 1200

- அடியார்க்கு நல்லார் - சிலப்பதிகாரம் உரையாசிரியர்
- அம்பிகாபதி - கம்பநாடன் சிறப்புப் பாயிரம், அம்பிகாபதி கோவை
- அழகிய மணவாளச்சீயர் - பன்னீராயிரப்படி எழுதியவர்
- அனபாயன் - தண்டியலங்காரம்
- 12 நூற்றாண்டின் கவிச்சக்கரவர்த்தி ஒட்டக்கூத்தர்
- கச்சியப்ப சிவாசாரியார் - கந்தபுராணம் இயற்றியவர்
- கம்பர்
- குணவீர பண்டிதர் - நேமிநாதம் எழுதியவர்
- சேக்கிழார் - பெரிய புராணம் எழுதியவர்
- திருவியலூர் உய்யவந்ததேவ நாயனார் - திருக்களிற்றுப் படியார்
- தேவநாயனார் - சைவ சிந்தாந்த நூல் திருவுந்தியார் இயற்றியவர்
- நாற்கவிராச நம்பி - அகப்பொருள் விளக்கம்
- பவணந்தி - நன்னூல் இயற்றியவர்
- புகழேந்தி
- பெருந்தேவன் (உரையாசிரியர்) வீரசோழிய உரையாசிரியர் (சமணர்)
# கால ஓட்டத்தில் தமிழ் அறிஞர்கள்

## 1201 - 1300

- அருணந்தி சிவாச்சாரியார் - சிவஞான சித்தியார் சைவசிந்தாந்த நூல், இருபாவிருபஃது
- அருணுலை விசாகன் - பாரதம் மொழி பெயர்ப்பாளர், நூல் கிடைக்கவில்லை
- இளம்பூரணர் - தொல்காப்பிய உரையாசிரியர்
- உமாபதி சிவாச்சாரியார்
- சேனாவரையர் - தொல்காப்பிய உரையாசிரியர்
- நஞ்சீயர் - பல வைணவ ஆக்கங்களின் உரையாசிரியர்
- பொய்யாமொழிப் புலவர்
- பேராசிரியர் - தொல்காப்பிய உரையாசிரியர்
- மணக்குடவர்
- மெய்கண்ட தேவர்
- வேதாந்த தேசிகர்
# கால ஓட்டத்தில் தமிழ் அறிஞர்கள்

## 1301 - 1400

- அதிமதுரக்கவிராயன் -
- அதிவீரராம பாண்டியர் - நைடதம்
- இரட்டைப் புலவர்: இளஞ்சூரியர், முதுசூரியர் - ஏகாம்பரநாதர் உலா
- சிவாலய முனிவர் 1375-1400, அகத்தியர் தேவாரத் திரட்டு
- சிற்றம்பல நாடிகள் - துகளறு போதம், இரங்கல் மூன்று, திருப்புன்முறுவல் -
- சீகாழி தத்துவப் பிரகாசர் - தத்துவப் பிரகாசம் என்ற சித்தாந்த நூல் இயற்றினார்.
- பத்திரகிரியார் - மெய்ஞ்ஞானப் புலம்பல்
- காங்கேயர் - தமிழ் இவரின் 'உரிச்சொல் நிகண்டு', மிகவும் பிரபலமான அகராதி
- பரிமேலழகர் - திருக்குறள் உரையாசிரியர்
- போசராசபண்டிதர் - சரசோதிமாலை - 1310 ஈழத்தில் இருந்தும் வெளியான, இன்று எமக்கு கிடைக்கும் தொன்மையான நூல்
- நமச்சிவாய மூர்த்திகள் - திருவாடுதுறை ஆதீனம் நிறுவியவர்.
- வேதாந்த தேசிகர்
# கால ஓட்டத்தில் தமிழ் அறிஞர்கள்

## 1401 - 1500

- அகப்பேய்ச் சித்தர் -
- அம்பலவாண தேசிகர் - பத்து பண்டார சாத்திரங்கள் இயற்றியவர், மூன்று இதர நூல்களையும் இயற்றியவர்
- அருணகிரிநாதர்
- உத்திரநல்லூர் நங்கை- பாய்ச்சலூர்ப் பதிகம்
- கடவுள் மாமுனிவர்
- கயாதர முனிவர்
- காழி கண்ணுடைய வள்ளல் - ஒழிவிலொடுக்கம்
- காளமேகப் புலவர் - யமகண்டம், பிரப்பிரம்ம விளக்கம், சித்திரமடல்
- காளிமுத்தம்மை *வருணகுலாதித்தன் மடல்* நூலாசிரியை. காளமேகப்புலவர் காலம். ஈடற்ற காமச்சுவை, கவிச்சுவை நூல் என்பர். மடலூர்தலுக்கு இணையற்ற நூல் என்பர் (தமிழ்க் கலைகளஞ்சியம்).
- சட்டைநாத வள்ளல் (1475-1500). சிவஞான வள்ளலின் மாணாக்கர், சதாசிவரூபம் நூல் எழுதியவர். 626 அடிகள் உள்ள அகவற்பா. சீகாழிக்காரர்.
- சிங்கை பரராசசேகரன்
- சிவஞான வள்ளல், கண்ணுடைய வள்ளலின் மாணாக்கர். 20 நூல்கள் கொண்ட *ஞானநூல் தொகுதி*, கொல்லாமையை வற்புறுத்தி பாடிய பாடல்கள் புகழ் பெற்றவை.
- சிவப்பிரகாசர், மதுரை காலம் ~1488. உரையாசிரியர், இவருக்கு முன் இருந்த 20 ஆசிரியர்களைப் பற்றி அறியத் தருவது.
- சொக்கநாதப் புலவர் - கிள்ளைவிடு தூது
- தத்துவராயர் - 18 சமய நூல்கள்
- திருநெறி விளக்க ஆசிரியர் (சிவாலய முனிவரின் மாணாக்கர்) 1400-1425.
- பகழிக் கூத்தர்
- மணவாள மாமுனிவர்
- வில்லிபுத்தூரார் - பாரதம் இயற்றியவர்
- வீரராகவ முதலியார், முத்தமிழ்க்கவி 15 ஆவது நூற்றாண்டு.. நூல்கள்: திருவேங்கடக் கலம்பகம், திருக்கண்ண மங்கைமாலை, வரதராசர் பஞ்சரத்தினம், பாலூர்க் கலம்பகம், செய்யூர்ப் பிள்ளைத்தமிழ், தனிப்பாடல்கள்.